CELEX: 32014D0038
Language: hu
Date: 2014-01-24 00:00:00
Title: 2014/38/EU: A Bizottság végrehajtási határozata ( 2014. január 24. ) a hasított sertések olaszországi minősítési módszereinek engedélyezéséről (az értesítés a C(2014) 279. számú dokumentummal történt)

28.1.2014   
            
            
               HU
            
            
               Az Európai Unió Hivatalos Lapja
            
            
               L 23/35
            
         
      A BIZOTTSÁG VÉGREHAJTÁSI HATÁROZATA
   
   (2014. január 24.)
   a hasított sertések olaszországi minősítési módszereinek engedélyezéséről
   (az értesítés a C(2014) 279. számú dokumentummal történt)
   (Csak az olasz nyelvű szöveg hiteles)
   (2014/38/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 43. cikke m) pontjára, összefüggésben 4. cikkével,
   mivel:
   
               (1)
            
            
               Az 1234/2007/EK rendelet V. melléklete B.IV. szakaszának 1. pontja értelmében a hasított sertések osztályozása céljából a színhústartalmat a Bizottság által engedélyezett osztályozási módszerekkel kell megbecsülni, amelyek csak a hasított sertés egy vagy több anatómiai részén végzett fizikai méréseken alapuló, statisztikailag bizonyított értékelési módszerek lehetnek. Az osztályozási módszerek engedélyezése az értékelés során kapott statisztikai hibákkal szembeni felső tűréshatárnak való megfeleléstől függ. E tűréshatár meghatározását az 1249/2008/EK bizottsági rendelet (2) 23. cikkének (3) bekezdése tartalmazza.
            
         
               (2)
            
            
               A 2001/468/EK bizottsági határozat (3) két hasítottsertés-minősítési módszer használatát engedélyezte Olaszország számára.
            
         
               (3)
            
            
               Mivel az engedélyezett osztályozási módszerek technikai kiigazításokra szorultak, Olaszország arra kérte a Bizottságot, hogy engedélyezze a „Fat-O-Meater” és a „Hennessy Grading Probe 7” módszerhez tartozó képletek újakkal való felváltását, valamint az „AutoFom III”, a „Fat-O-Meat’er II”, a „CSB-Image-Meater” és a „Manual method ZP” elnevezésű négy új hasítottsertés-osztályozási módszernek Olaszország területén történő használatát. Olaszország az 1249/2008/EK rendelet 23. cikkének (4) bekezdésében előírt jegyzőkönyvben bemutatta boncolásos vizsgálatainak részletes leírását, a módszerek alapjául szolgáló elvek, boncolásos vizsgálatainak eredményei és a színhús százalékos arányának becslésére szolgáló egyenletek feltüntetésével.
            
         
               (4)
            
            
               A kérelem értékelése során megállapítást nyert, hogy a szóban forgó új képletek engedélyezésének feltételei teljesülnek. Következésképpen indokolt engedélyezni e képletek olaszországi alkalmazását.
            
         
               (5)
            
            
               Olaszország az 1234/2007/EK rendelet V. melléklete B.III. szakaszának első bekezdésében meghatározott szabványos előkészítési módtól eltérő előkészítési mód alkalmazásának engedélyezését kérte a Bizottságtól.
            
         
               (6)
            
            
               Az 1234/2007/EK rendelet V. melléklete B.III. szakaszának második bekezdése értelmében a tagállamok számára engedélyezhető a szakasz első bekezdésében meghatározott szabványos előkészítési módtól eltérő hasítottsertés-előkészítési mód alkalmazása, ha területükön a szokványos kereskedelmi gyakorlat nem ezt a szabványos előkészítési módot követi. Kérelmében Olaszország előadta, hogy a területén alkalmazott kereskedelmi gyakorlatban a hasított sertések úgy is előkészíthetők, hogy a tömegmérés és az osztályba sorolás előtt a rekeszizmot és a hájat nem távolítják el róluk. Ezt a standard előkészítéstől eltérő előkészítést ezért engedélyezni kell Olaszországban.
            
         
               (7)
            
            
               Annak érdekében, hogy az így előkészített hasított sertések tömege összehasonlítható legyen a szabványos módon előkészített hasított sertések tömegével, az így előkészített hasított sertések mért tömegét a nem szabványos előkészítési mód figyelembevételével ki kell igazítani.
            
         
               (8)
            
            
               Az egyértelműség és a jogbiztonság érdekében új határozatot kell elfogadni. Ezért a 2001/468/EK határozatot hatályon kívül kell helyezni.
            
         
               (9)
            
            
               Az eszközök vagy az osztályozási módszerek nem módosíthatók, kivéve, ha ezt a Bizottság végrehajtási határozat útján kifejezetten engedélyezi.
            
         
               (10)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A HATÁROZATOT:
   1. cikk
   A következő módszerek alkalmazása engedélyezett a hasított sertéseknek az 1234/2007/EK rendelet V. melléklete B.IV. szakaszának 1. pontja szerinti osztályozására Olaszországban:
   
               a)
            
            
               a „Fat-O-Meater I (FOM I)” elnevezésű műszer és az ahhoz kapcsolódó értékelési módszerek, amelyeket részletesebben a melléklet I. része ismertet;
            
         
               b)
            
            
               a „Hennessy Grading Probe 7 (HGP 7)” elnevezésű műszer és az ahhoz kapcsolódó értékelési módszerek, amelyeket részletesebben a melléklet II. része ismertet;
            
         
               c)
            
            
               az „AutoFom III” elnevezésű műszer és az ahhoz kapcsolódó értékelési módszerek, amelyeket részletesebben a melléklet III. része ismertet;
            
         
               d)
            
            
               a „Fat-O-Meat’er II (FOM II)” elnevezésű műszer és az ahhoz kapcsolódó értékelési módszerek, amelyeket részletesebben a melléklet IV. része ismertet;
            
         
               e)
            
            
               a „CSB-Image-Meater” elnevezésű műszer és az ahhoz kapcsolódó értékelési módszerek, amelyeket részletesebben a melléklet V. része ismertet;
            
         
               f)
            
            
               a „Manual method ZP” elnevezésű műszer és az ahhoz kapcsolódó értékelési módszerek, amelyeket részletesebben a melléklet VI. része ismertet.
            
         2. cikk
   Az 1234/2007/EK rendelet V. melléklete B.III. szakaszának első bekezdésében meghatározott szabványos előkészítési módtól eltérően Olaszországban a hasított sertések úgy is előkészíthetők, hogy a tömegmérés és az osztályba sorolás előtt a rekeszizmot és a hájat nem távolítják el róluk. Az így előkészített meleg hasított sertés mért tömegét a következő képlet alkalmazásával ki kell igazítani:
   
      
   ahol:
   
               Y
            
            
               =
            
            
               a hasított test 1249/2008/EK rendelet szerint meghatározott tömege
            
         
               X
            
            
               =
            
            
               a hasított test meleg tömege hájjal és rekeszizommal
            
         
               a
            
            
               =
            
            
               a háj és a rekeszizom összege (%)
            
         
               —
            
            
               a rekeszizom esetében ez 0,29 % (110,1–180 kg tömegű hasított test esetében), illetve 0,26 % (70–110 kg tömegű hasított test esetében);
            
         
               —
            
            
               a háj esetében pedig a következő:
               
                           —
                        
                        
                           0,99 % (70–80,0 kg tömegű hasított test esetében);
                        
                     
                           —
                        
                        
                           1,29 % (80,1–90,0 kg tömegű hasított test esetében);
                        
                     
                           —
                        
                        
                           1,52 % (90,1–100,0 kg tömegű hasított test esetében);
                        
                     
                           —
                        
                        
                           2,05 % (100,1–110 kg tömegű hasított test esetében);
                        
                     
                           —
                        
                        
                           2,52 % (110,1–130 kg tömegű hasított test esetében);
                        
                     
                           —
                        
                        
                           2,62 % (130,1–140 kg tömegű hasított test esetében);
                        
                     
                           —
                        
                        
                           2,83 % (140,1–150 kg tömegű hasított test esetében);
                        
                     
                           —
                        
                        
                           2,96 % (150,1–180 kg tömegű hasított test esetében).
                        
                     
         3. cikk
   Az engedélyezett műszerek vagy az osztályozási módszerek nem módosíthatók, kivéve, ha ezt a Bizottság végrehajtási határozat útján kifejezetten engedélyezi.
   4. cikk
   A 2001/468/EK határozat hatályát veszti.
   5. cikk
   E határozatot 2014. január 1-jétől kell alkalmazni.
   6. cikk
   Ennek a határozatnak az Olasz Köztársaság a címzettje.
   
      Kelt Brüsszelben, 2014. január 24-én.
      
         
            a Bizottság részéről
         
         Dacian CIOLOȘ
         
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  A Bizottság 2008. december 10-i 1249/2008/EK rendelete a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról (HL L 337., 2008.12.16., 3. o.).
   
      (3)  A Bizottság 2001. június 8-i 2001/468/EK határozata a hasított sertések olaszországi osztályozási módszereinek engedélyezéséről (HL L 163., 2001.6.20., 31. o.).
   
      MELLÉKLET
      
         A HASÍTOTT SERTÉSEK OLASZORSZÁGI OSZTÁLYOZÁSI MÓDSZEREI
      
      I.   RÉSZ
      
         Fat-O-Meater I (FOM I)
      
      
                  1.
               
               
                  Az e részben előírt szabályok akkor alkalmazandók, amikor a hasított sertések osztályozása a „Fat-O-Meater I (FOM I)” elnevezésű műszer használatával történik.
               
            
                  2.
               
               
                  A műszer egy Siemens SFH 950 típusú fotodiódával és egy (SFH 960 típusú) fotodetektorral ellátott, 6 mm átmérőjű szondával van felszerelve, amelynek működési tartománya 5–115 mm közötti. A mért értékeket számítógép számítja át a színhústartalom becsült értékére.
               
            
                  3.
               
               
                  A hasított test színhústartalmát a következő két képlet egyike alapján kell kiszámítani:
                  
                              a)
                           
                           
                              70–110 kg közötti tömegű hasított test esetében
                              
                        
                              b)
                           
                           
                              110,1–180 kg közötti tömegű hasított test esetében
                              ahol:
                              
                                          ŷ
                                       
                                       
                                          =
                                       
                                       
                                          a hasított test becsült százalékos színhústartalma;
                                       
                                    
                                          x1
                                          
                                       
                                       
                                          =
                                       
                                       
                                          a hátszalonna (beleértve a bőrét is) vastagsága milliméterben a hasított sertés középvonalától 8 cm-re, az utolsó harmadik és negyedik borda között mérve;
                                       
                                    
                                          x2
                                          
                                       
                                       
                                          =
                                       
                                       
                                          a hosszú hátizom vastagsága az x1-gyel egy időben és ugyanazon helyen mérve.
                                       
                                    
                        
            II.   RÉSZ
      
         Hennessy Grading Probe (HPG 7)
      
      
                  1.
               
               
                  Az e részben előírt szabályok akkor alkalmazandók, amikor a hasított sertések osztályozása a „Hennessy Grading Probe 7 (HGP 7)” elnevezésű műszer használatával történik.
               
            
                  2.
               
               
                  A műszer egy fotodiódával (LYU 260-EO típusú Siemens LED) és egy 58 MR típusú fotodetektorral ellátott, 5,95 mm átmérőjű szondával (és a szonda fejének mindkét oldalán egy-egy 6,3 mm-es pengével) van felszerelve, és működési tartománya 0–120 mm közötti. A mért értékeket magával a HGP 7 műszerrel, illetve egy ahhoz kapcsolt számítógéppel kell átszámítani a színhústartalom becsült értékére.
               
            
                  3.
               
               
                  A hasított test színhústartalmát a következő két képlet egyike alapján kell kiszámítani:
                  
                              a)
                           
                           
                              70–110 kg közötti tömegű hasított test esetében
                              
                        
                              b)
                           
                           
                              110,1–180 kg közötti tömegű hasított test esetében
                              ahol:
                              
                                          ŷ
                                       
                                       
                                          =
                                       
                                       
                                          a hasított test becsült százalékos színhústartalma;
                                       
                                    
                                          x1
                                          
                                       
                                       
                                          =
                                       
                                       
                                          a hátszalonna (beleértve a bőrét is) vastagsága milliméterben a hasított sertés középvonalától 8 cm-re, az utolsó harmadik és negyedik borda között mérve;
                                       
                                    
                                          x2
                                          
                                       
                                       
                                          =
                                       
                                       
                                          a hosszú hátizom vastagsága az x1-gyel egy időben és ugyanazon helyen mérve.
                                       
                                    
                        
            III.   RÉSZ
      
         Fat-O-Meat’er II (FOM II)
      
      
                  1.
               
               
                  Az e részben előírt szabályok akkor alkalmazandók, amikor a hasított sertések osztályozása a „Fat-O-Meat’er II (FOM II)” elnevezésű műszer használatával történik.
               
            
                  2.
               
               
                  A műszer a Fat-O-Meat’er mérési rendszer új változata. A FOM II alkotórészei a következők: egy késsel felszerelt optikai szonda, egy 0 és 125 mm közötti működési távolságú mélységmérő eszköz, valamint egy adatgyűjtő és -elemző rendszer – Carometec Touch Panel i15 számítógép (Ingress Protection IP69K). A mért értékeket magával a FOM II műszerrel kell átszámítani a színhústartalom becsült értékére.
               
            
                  3.
               
               
                  A hasított test színhústartalmát a következő két képlet egyike alapján kell kiszámítani:
                  
                              a)
                           
                           
                              70–110 kg közötti tömegű hasított test esetében
                              
                        
                              b)
                           
                           
                              110,1–180 kg közötti tömegű hasított test esetében
                              ahol:
                              
                                          ŷ
                                       
                                       
                                          =
                                       
                                       
                                          a hasított test becsült százalékos színhústartalma;
                                       
                                    
                                          x1
                                          
                                       
                                       
                                          =
                                       
                                       
                                          a hátszalonna (beleértve a bőrét is) vastagsága milliméterben a hasított sertés középvonalától 8 cm-re, az utolsó harmadik és negyedik borda között mérve;
                                       
                                    
                                          x2
                                          
                                       
                                       
                                          =
                                       
                                       
                                          a hosszú hátizom vastagsága az x1-gyel egy időben és ugyanazon helyen mérve.
                                       
                                    
                        
            IV.   RÉSZ
      
         AutoFom III
      
      
                  1.
               
               
                  Az e részben előírt szabályok akkor alkalmazandók, amikor a hasított sertések osztályozása az „AutoFom III” elnevezésű műszer használatával történik.
               
            
                  2.
               
               
                  A műszert tizenhat 2 MHz-en működő ultrahangos jelátalakítóval (Carometec A/S) kell felszerelni, a jelátalakítók közötti működési távolság 25 milliméter. Az ultrahangos adatoknak magukban kell foglalniuk a hátszalonna és az izom vastagságára, valamint a kapcsolódó paraméterekre vonatkozó mérési adatokat is. A mért értékeket számítógép számítja át a színhústartalom százalékos becsült értékére.
               
            
                  3.
               
               
                  A hasított test színhústartalmát a következő két képlet egyike alapján kell kiszámítani:
                  
                              a)
                           
                           
                              70–110 kg közötti tömegű hasított test esetében
                              ahol:
                              
                                          Y
                                       
                                       
                                          =
                                       
                                       
                                          a hasított test becsült százalékos színhústartalma;
                                       
                                    
                                          x1
                                          
                                       
                                       
                                          =
                                       
                                       
                                          (R2P1) az átlagos bőrvastagság mm-ben;
                                       
                                    
                                          x2
                                          
                                       
                                       
                                          =
                                       
                                       
                                          (R2P4) a P2 szalonnavastagság a kiválasztott helyen mm-ben, ahol P2 a szalonna legkisebb vastagsága a 2./3. borda középvonalától 7 cm-re bőr nélkül mérve;
                                       
                                    
                                          x3
                                          
                                       
                                       
                                          =
                                       
                                       
                                          (R2P11) a minpair szűrő eredménye. Keresztmetszeti vektor a legkisebb ágyéki szalonnavastagságnál;
                                       
                                    
                                          x4
                                          
                                       
                                       
                                          =
                                       
                                       
                                          (R2P16) a szalonnaréteg vastagságának hozzávetőleges becslése;
                                       
                                    
                                          x5
                                          
                                       
                                       
                                          =
                                       
                                       
                                          (R3P1) a hús vastagságának mérése a kiválasztott P2 pontnál mm-ben;
                                       
                                    
                                          x6
                                          
                                       
                                       
                                          =
                                       
                                       
                                          (R3P5) a hús legnagyobb vastagsága.
                                       
                                    
                        
                              b)
                           
                           
                              110,1–180 kg közötti tömegű hasított test esetében
                              ahol:
                              
                                          Y
                                       
                                       
                                          =
                                       
                                       
                                          a hasított test becsült százalékos színhústartalma,
                                       
                                    
                                          x1
                                          
                                       
                                       
                                          =
                                       
                                       
                                          (R2P6) a két legkisebb szalonnamérés súlyozott átlaga mm-ben
                                       
                                    
                                          x2
                                          
                                       
                                       
                                          =
                                       
                                       
                                          (R2P11) a minpair szűrő eredménye. Keresztmetszetvektor a karaj legkisebb szalonnavastagságánál;
                                       
                                    
                                          x3
                                          
                                       
                                       
                                          =
                                       
                                       
                                          (R2P14) a hasított test méretének kezdeti becslése mínusz a P2 bőr, ahol P2 a szalonna legkisebb vastagsága a 2./3. borda középvonalától 7 cm-re;
                                       
                                    
                                          x4
                                          
                                       
                                       
                                          =
                                       
                                       
                                          (R3P5) a legnagyobb izomvastagság.
                                       
                                    
                        
            V.   RÉSZ
      
         CSB Image Meater
      
      
                  1.
               
               
                  Az e részben előírt szabályok akkor alkalmazandók, amikor a hasított sertések osztályozása a „CSB Image-Meater” elnevezésű műszer használatával történik.
               
            
                  2.
               
               
                  A CSB Image-Meater alkotórészei a következők: egy videokamera, egy képanalizáló kártyával ellátott személyi számítógép, egy képernyő, egy nyomtató, egy vezérlő mechanizmus, egy osztályozási mechanizmus és interfészek. Az Image-Meater mindhárom változóját a hasítás vonalánál mérik a sonka, azaz az m. gluteus medius körül:
                  A mért értékeket számítógép segítségével kell átszámítani a színhústartalom százalékos becsült értékére.
               
            
                  3.
               
               
                  A hasított test színhústartalmát a következő két képlet egyike alapján kell kiszámítani:
                  
                              a)
                           
                           
                              70–110 kg közötti tömegű hasított test esetében
                              ahol:
                              
                                          Y
                                       
                                       
                                          =
                                       
                                       
                                          a hasított test becsült százalékos színhústartalma;
                                       
                                    
                                          x1
                                          
                                       
                                       
                                          =
                                       
                                       
                                          (MF) színhús átlagos vastagsága a musculus gluteus mediusnál mérve (mm-ben);
                                       
                                    
                                          x2
                                          
                                       
                                       
                                          =
                                       
                                       
                                          (ML) a musculus gluteus medius hossza;
                                       
                                    
                                          x3
                                          
                                       
                                       
                                          =
                                       
                                       
                                          (MS) a szalonna vastagságának átlagos mértéke a musculus gluteus mediusnál mérve (mm-ben);
                                       
                                    
                                          x4
                                          
                                       
                                       
                                          =
                                       
                                       
                                          (WbS) a szalonna vastagságának átlagos mértéke a második csigolyánál mérve, a musculus gluteus medius elülső (kraniális/feji) végétől számítva (Vb).
                                       
                                    
                        
                              b)
                           
                           
                              110,1–180 kg közötti tömegű hasított test esetében
                              ahol:
                              
                                          Y
                                       
                                       
                                          =
                                       
                                       
                                          a hasított test becsült százalékos színhústartalma;
                                       
                                    
                                          x1
                                          
                                       
                                       
                                          =
                                       
                                       
                                          (MF) a hús vastagságának átlagos mértéke a musculus gluteus medius hosszában (mm-ben);
                                       
                                    
                                          x2
                                          
                                       
                                       
                                          =
                                       
                                       
                                          (ML) a musculus gluteus medius hossza;
                                       
                                    
                                          x3
                                          
                                       
                                       
                                          =
                                       
                                       
                                          (MS) a szalonna vastagságának átlagos mértéke a musculus gluteus medius fölött (a háton) (mm-ben);
                                       
                                    
                                          x4
                                          
                                       
                                       
                                          =
                                       
                                       
                                          S (mm) a szalonnaréteg vastagsága a musculus gluteus medius legvékonyabb pontja felett mérve.
                                       
                                    
                        
            VI.   RÉSZ
      
         Manuális módszer (ZP)
      
      
                  1.
               
               
                  Az e részben előírt szabályok akkor alkalmazandók, amikor a hasított sertések osztályozása a mérőléc használatán alapuló „manuális módszer (ZP)” elnevezésű módszerrel történik.
               
            
                  2.
               
               
                  E módszer alkalmazása során a minősítést mérőléc segítségével, predikciós egyenlet alapján végzik. A módszer a szalonna és az izom vastagságának a hasított test középvonalán, manuálisan történő mérésén alapul.
               
            
                  3.
               
               
                  A hasított test színhústartalmát a következő két képlet egyike alapján kell kiszámítani:
                  
                              a)
                           
                           
                              70–110 kg közötti tömegű hasított test esetében
                              
                        
                              b)
                           
                           
                              110,1–180 kg közötti tömegű hasított test esetében
                              ahol:
                              
                                          Y
                                       
                                       
                                          =
                                       
                                       
                                          a hasított test becsült százalékos színhústartalma;
                                       
                                    
                                          x1
                                          
                                       
                                       
                                          =
                                       
                                       
                                          a szalonna legkisebb vastagsága milliméterben (beleértve a bőrét is) a musculus gluteus medius felett mérve;
                                       
                                    
                                          x2
                                          
                                       
                                       
                                          =
                                       
                                       
                                          a legkisebb izomvastagság milliméterben a musculus gluteus medius elülső vége és a gerinccsatorna háti része között mérve.